«Х1окху шоллаг1чу шарахь иштта, шен х1усамера юьхь1аьржо араяларна кхоьруш – нахана гарна, д1ахазарна (шен йижарий а кхетарна кхоьруш, марехь йолу ши йиша) – бала хьоьгуш воллура х1ара, ма-дарра бакъдерг хиъча, йижарша нана шаьш долчу д1аюьгур юй а хууш, невцан ц1ент1е шен ненан хьал-де хаа ца иха г1ерташ, шегара бала хьул а бина – зуда а, йо1 а шен нене цахьажар, — нана юьлуш, иза лийчош, зудчо дан мел дезарг шен куьйга ша деш: нана шозза инсульт а хилла, мотт а сецна, 1уьллуш яра, цхьа куьг бен меттахъхьовш а доцуш. Цуьнга цхьа а дош а ца алалора, цхьа «бур-бур» а деш, б1аьргаш д1асакерчор бен». И дийцаран кийсак еккъа цхьана 1алашонца йовзийтина ас: дийцар дешийта, цуьнан ойла яйта, цхьана доьзалан дахар довзийта.